**1. Tiesību akta projekta izstrādes nepieciešamība**

**Anotācijas (ex-ante) nosaukums**

Tiesību akta projekta "Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" sākotnējās ietekmes (ex-ante) novērtējuma ziņojums (anotācija)

**1.1. Pamatojums**

**Izstrādes pamatojums**

Ministrijas / iestādes iniciatīva

**Apraksts**

Epidemioloģiskās situācijas apstākļos nepieciešams noteikt regulējumu par personas datu nodošanu no Valsts izglītības informācijas sistēmas, lai nodrosinātu kvalitatīvāku un operatīvāku testēšanas procesu, ievērojot Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) prasības, precizēt laboratoriju nosūtāmās informācijas apjomu, kā arī precizēt klātienes izglītības procesa īstenošanas jomas.

**1.2. Mērķis**

**Mērķa apraksts**

Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir noteikt tiesiskā regulējuma ietvaru datu nodošanai no Valsts izglītības informācijas sistēmas, izglītības iestādes, kā arī precizēt informācijas sniegšanas nosacījumus no laboratorijām par Covid-19 rezultātiem. Tiek precizēts arī testēšanas process attiecībā uz pirmsskolas izglītības pakāpes izglītojamiem.

**Spēkā stāšanās termiņš**

Vispārējā kārtība

**1.3. Pašreizējā situācija, problēmas un risinājumi**

**Pašreizējā situācija**

Šobrīd katra izglītības iestāde nodod savu izglītojamo un nodarbināto datus laboratorijai, kura veic attiecīgās izglītības iestādes izglītojamo un nodarbināto testēšanu. Regulējumā nav ietvertas tiesības tiem pakalpojuma sniedzējiem, kuri nodrošina, piemēram, ēdināšanas, uzkopšanas pakalpojumus izglītības iestādē, nav dotas tiesības nodot savu darbinieku datus laboratorijām, lai attiecīgajiem darbiniekiem tiktu veikta rutīnas testēšanu. Šobrīd laboratorijām ir pienākums informēt izglītības iestādi par Covid-19 pozitīva testa gadījumu, bet nav pienākums informēt par negatīva testa gadījumu. Šobrīd tiesību normā ir noteiktas konkrētas izglītības programmas, atsevišķas izglītības iestādes, konkrētas individuālas nodarbības un citas jomas, kad izglītības procesu drīkst īstenot klātienē un nav atļauts īstenot attālināti, minētais formulējums ir radījis atsevišķas neskaidrības, tāpēc nepieciešams precizēt klātienes izglītības procesa īstenošanas jomas, tāpat nav noteikts, ka profesionālās kvalifikācijas eksāmenu norise drīkst būt tikai klātienē. Izglītības iestādes katru pirmdienu nosūta Izglītības kvalitātes valsts dienestam apkopoto informāciju par iepriekšējā nedēļā pieņemtajiem lēmumiem par attālinātā izglītības procesa īstenošanu, taču būtu nepieciešams noteikt citu termiņu operatīvākai informācijas iegūšanai un analizēšanai. Nav noteikts regulējums attiecībā uz pirmsskolas programmas izglītojamiem, ja tie apmeklē sporta treniņus (nodarbības) un  šīs norises laikā nonāk saskarē ar pamatizglītības un vidējās izglītības pakāpes izglītojamiem, kā arī personas ar sadarbspējīgu vakcinācijas vai pārslimošanas sertifikātu.

**Problēmas un risinājumi**

**Problēmas apraksts**

Šobrīd no Veselības ministrijas un testēšanas procesā iesaistītajām laboratorijām ir saņemta informācija, ka izglītības iestādes nodod nepilnīgus un neprecīzus datus par izglītojamiem un nodarbinātiem. Lai novērstu tiesību normu iespējamu neskaidrību un interpretāciju, nepieciešams precizēt 40.4 punkta ievaddaļu, nosakot, ka izglītības procesu tikai klātienē, tātad nav pieļaujamas attālinātas mācības noteiktās izglītības programmās, ja nav noteikta karantīna. Vienlaikus projekts paredz arī, ka klātienē tiek īstenota profesionālās kvalifikācijas eksāmenu norise, ievērojot to, ka pirmkārt, daļā kvalifikāciju eksāmena norisē tiek pārbaudītas  izglītojamā praktiskās iemaņas darbā ar dažādām ierīcēm, otrkārt, lai nodrošinātu pilnvērtīgu un objektīvu izglītojamā zināšanu,  spēju un prasmju pārbaudi. Izglītības iestādes nesaņem no laboratorijām informāciju, ka izglītības iestādē nav pozitīvi Covid19 testa rezultāti, kādēļ izglītības iestādes ir neizpratnē kā kvalitatīvi īstenot izglītības procesu klātienē. Ņemot vērā, ka izglītības iestāžu vadītāju nedēļas nogalē (brīvdienās) noteikumu 40.6 punktā noteiktajos gadījumos pieņemtie lēmumi par attālinātā izglītības procesa īstenošanu būs attiecināmi uz nākamās nedēļas izglītības procesa īstenošanu, nepieciešams aktualizēt noteikumu 40.8 punktā izglītības iestādes dibinātājam (valsts vai valsts augstskolu dibinātas vispārējās un profesionālās izglītības iestādes vadītājam) noteikto apkopotās informācijas nosūtīšanas termiņu Izglītības kvalitātes valsts dienestam.  Minētais ļaus Izglītības kvalitātes valsts dienestam ne vien jau katras nedēļas pirmdienā sniegt aktuālo informāciju par izglītības iestāžu vadītāju pieņemtajiem lēmumiem attiecībā uz attālinātā izglītības procesa īstenošanu, bet arī nepieciešamības gadījumā savlaicīgāk iesaistītes to izvērtēšanā. Nepieciešams precizēt Covid-19 testēšanas regulējumu attiecībā uz pirmsskolas programmas izglītojamiem, ja tie apmeklē sporta treniņus (nodarbības) un  šīs norises laikā nonāk saskarē ar pamatizglītības un vidējās izglītības pakāpes izglītojamiem, kā arī personas ar sadarbspējīgu vakcinācijas vai pārslimošanas sertifikātu.

**Risinājuma apraksts**

Projektā noteikts, ka Izglītības un zinātnes ministrijai ir tiesības no Valsts izglītības informācijas sistēmas nodot Nacionālajam veselības dienestam informāciju, Nacionālais veselības dienest šos datus salīdzināt ar tā rīcībā esošo informāciju par personām, kurām ir sadarbspējīgs vakcinācijas un pārslimošanas sertifikāts, un  precizētos datus nodot laboratorijai, kura sadarbojas ar attiecīgo izglītības iestādi  Covid-19 testa veikšanai. Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 5. panta 1. punkta b) apakšpunktā ir noteikts, ka personas dati tiek vākti konkrētos, skaidros un leģitīmos nolūkos, un to turpmāku apstrādi neveic ar minētajiem nolūkiem nesavietojamā veidā, tāpēc projektā ietverts datu apstrādes mērķis attiecībā uz izglītojamo, nodarbināto un pakalpojuma sniedzēju datu nodošanu testēšanas vajadzībām. Projektā noteikts, ka laboratorijas informē izglītības iestādi par pozitīva Covid-19 testa rezultāta neesamību  izglītojamiem un nodarbinātiem attiecīgajā izglītības iestādē katras testēšanas analīžu pārbaudes beigās. Projektā noteikts, ka izglītības procesu īsteno tikai klātienē, tātad nav pieļaujamas attālinātas mācības noteiktās izglītības programmās, ja nav noteikta karantīna. Vienlaikus projekts paredz arī, ka klātienē tiek īstenota profesionālās kvalifikācijas eksāmenu norise, ievērojot to, ka pirmkārt, daļā kvalifikāciju eksāmena norisē tiek pārbaudītas  izglītojamā praktiskās iemaņas darbā ar dažādām ierīcēm, otrkārt, lai nodrošinātu pilnvērtīgu un objektīvu izglītojamā zināšanu,  spēju un prasmju pārbaudi. Projektā noteikts, ka izglītības iestādes dibinātājs apkopo informāciju par attiecīgajā kalendāra nedēļā izglītības iestāžu vadītāju šo noteikumu 40.6 punktā minētajos gadījumos pieņemtajiem lēmumiem un līdz kārtējās nedēļas piektdienai to nosūta Izglītības kvalitātes valsts dienestam. Projektā precizēts regulējums attiecībā uz pirmsskolas izglītības programmas izglītojamiem, kuri apmeklē sporta treniņus (nodarbības),  noteikts, ka  Covid-19 testu neveic  pirmsskolas izglītības pakāpes izglītojamiem, ja tie sporta treniņa (nodarbības) norises laikā nenonāk saskarē ar pamatizglītības un vidējās izglītības pakāpes izglītojamiem, kā arī personas ar sadarbspējīgu vakcinācijas vai pārslimošanas sertifikātu.

**Vai ir izvērtēti alternatīvie risinājumi?**

Nē

**Vai ir izvērtēts prasību un izmaksu samērīgums pret ieguvumiem?**

Nē

**1.4. Izvērtējumi/pētījumi, kas pamato TA nepieciešamību**

**1.5. Pēcpārbaudes (ex-post) izvērtējums**

**Vai tiks veikts?**

Nē

**1.6. Cita informācija**

-

**2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu**

**2.1. Sabiedrības grupas, kuras tiesiskais regulējums ietekmē, vai varētu ietekmēt**

**Fiziskās personas**

studenti

pirmsskolas vecuma bērni

izglītības iestādes nodarbinātie, pakalpojuma sniedzēji (piemēram, ēdināšanas, uzkopšanas pakalpojumi izglītības iestādē).

**Ietekmes apraksts**

Izglītojamo, izglītības iestādē nodarbināto un izglītības iestādē attiecīgo pakalpojumu sniedzēju personas dati tiks nodoti, Nacionālajam veselības dienestam un pēc tam laboratorijām, lai nodrošinātu operatīvāku un kvalitatīvāku Covid-19 testēšanas organizēšanu.

**Juridiskās personas**

visi uzņēmumi

**Ietekmes apraksts**

Pakalpojuma sniedzējam ir pienākums nodot laboratorijai, kura veic Covid-19 testu attiecīgajā izglītības iestādē, pakalpojuma sniegšanā iesaistīto personu datus (vārds (vārdi), uzvārds, personas kods, dzimums, deklarētās, reģistrētās vai personas norādītās dzīvesvietas adrese, kontaktinformācija – tālruņa numurs, elektroniskā pasta adrese, ja tāda ir, pilsonības valsts, dzimšanas datums, izglītības iestādes nosaukums.

**Nozare**

Izmitināšana un ēdināšanas pakalpojumi, Izglītība

**Nozaru ietekmes apraksts**

Pakalpojuma sniedzējiem jāsniedz informācija par pakalpojuma sniegšanā iesaistīto personu datiem.

**2.2. Tiesiskā regulējuma ietekme uz tautsaimniecību**

**Vai projekts skar šo jomu?**

Nē

**2.3. Administratīvo izmaksu monetārs novērtējums**

**Vai projekts skar šo jomu?**

Nē

**2.4. Atbilstības izmaksu monetārs novērtējums**

**Vai projekts skar šo jomu?**

Nē

**3. Tiesību akta projekta ietekme uz valsts budžetu un pašvaldību budžetiem**

**Vai projekts skar šo jomu?**

Nē

**Cita informācija**

-

**4. Tiesību akta projekta ietekme uz spēkā esošo tiesību normu sistēmu**

**Vai projekts skar šo jomu?**

Nē

**4.2. Cita informācija**

-

**5. Tiesību akta projekta atbilstība Latvijas Republikas starptautiskajām saistībām**

**Vai projekts skar šo jomu?**

Nē

**5.3. Cita informācija**

**Apraksts**

-

**6. Projekta izstrādē iesaistītās institūcijas un sabiedrības līdzdalības process**

**Sabiedrības līdzdalība uz šo tiesību akta projektu neattiecas**

Jā

**Skaidrojums**

Projekta izstrādes ietvaros notika konsultācijas ar IZM sociālajiem un sadarbības partneriem, kā arī dažādām izglītības, zinātnes, sporta un jaunatnes nozaru nevalstiskajām organizācijām, tai skaitā nosūtot Projekta redakcijas, kā arī tika organizēta diskusija par Projektā ietverto tiesisko regulējumu.

**6.4. Cita informācija**

**Cita informācija**

-

**7. Tiesību akta projekta izpildes nodrošināšana un tās ietekme uz institūcijām**

**Vai projekts skar šo jomu?**

Jā

**7.1. Projekta izpildē iesaistītās institūcijas**

**Institūcijas**

Veselības ministrija

Nacionālais veselības dienests

Laboratorijas, kuras veic Covid-19 testu, Centrālā laboratorija, E. Gulbja laboratorija ,MFD Laboratorija, Valsts zinātniskais institūts "BIOR".

**7.2. Administratīvo izmaksu monetārs novērtējums**

**Vai projekts skar šo jomu?**

Nē

**7.3. Atbilstības izmaksu monetārs novērtējums**

**Vai projekts skar šo jomu?**

Nē

**7.4. Projekta izpildes ietekme uz pārvaldes funkcijām un institucionālo struktūru**

|  |  |  |
| --- | --- | --- |
| **Ietekme** | **Jā/Nē** | **Skaidrojums** |
| 1. Tiks veidota jauna institūcija | Nē | - |
| 2. Tiks likvidēta institūcija | Nē | - |
| 3. Tiks veikta esošās institūcijas reorganizācija | Nē | - |
| 4. Institūcijas funkcijas un uzdevumi tiks mainīti (paplašināti vai sašaurināti) | Nē | - |
| 5. Tiks veikta iekšējo institūcijas procesu efektivizācija | Nē | - |
| 6. Tiks veikta iekšējo institūcijas procesu digitalizācija | Nē | - |
| 7. Tiks veikta iekšējo institūcijas procesu optimizācija | Nē | - |
| 8. Cita informācija | Nē | - |

**7.5. Cita informācija**

**Cita informācija**

-

**8. Horizontālā ietekme**

**8.1. Projekta tiesiskā regulējuma ietekme**

**8.1.1. uz publisku pakalpojumu attīstību**

**Vai projekts skar šo jomu?**

Jā

**Apraksts**

Tiks nodrošināts kvalitatīvs klātienes izglītības process epidemioloģiski drošā mācību vidē.

**8.1.2. uz valsts un pašvaldību informācijas un komunikācijas tehnoloģiju attīstību**

**Vai projekts skar šo jomu?**

Jā

**Apraksts**

Tiks nodrošināta informācijas apmaiņa starp valsts informācijas sistēmām, tādējādi visas sabiedrības interesēs attīstīt un pilnveidoto informācijas un komunikācijas tehnoloģiju pielietošanu izglītības procesā.

**8.1.3. uz informācijas sabiedrības politikas īstenošanu**

**Vai projekts skar šo jomu?**

Nē

**8.1.4. uz Nacionālā attīstības plāna rādītājiem**

**Vai projekts skar šo jomu?**

Nē

**8.1.5. uz teritoriju attīstību**

**Vai projekts skar šo jomu?**

Nē

**8.1.6. uz vidi**

**Vai projekts skar šo jomu?**

Nē

**8.1.7. uz klimatneitralitāti**

**Vai projekts skar šo jomu?**

Nē

**8.1.8. uz iedzīvotāju sociālo situāciju**

**Vai projekts skar šo jomu?**

Nē

**8.1.9. uz personu ar invaliditāti vienlīdzīgām iespējām un tiesībām**

**Vai projekts skar šo jomu?**

Nē

**8.1.10. uz dzimumu līdztiesību**

**Vai projekts skar šo jomu?**

Nē

**8.1.11. uz veselību**

**Vai projekts skar šo jomu?**

Jā

**Apraksts**

Covid-19 siekalu testēšana izglītojamiem, izglītības iestādē nodarbinātajiem, kā arī pakalpojumu sniedzējiem, kuru sniedz pakalpojums izglītības iestādē, nodrošinās epidemioloģiski drošu mācību vidi un klātienes izglītības procesa īstenošanu.

**8.1.12. uz cilvēktiesībām, demokrātiskām vērtībām un pilsoniskās sabiedrības attīstību**

**Vai projekts skar šo jomu?**

Nē

**8.1.13. uz datu aizsardzību**

**Vai projekts skar šo jomu?**

Jā

**Apraksts**

Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – VDAR) 5. panta 1. punkta b) apakšpunktā ir noteikts, ka personas dati tiek vākti konkrētos, skaidros un leģitīmos nolūkos, un to turpmāku apstrādi neveic ar minētajiem nolūkiem nesavietojamā veidā. Ievērojot VDAR prasības Projektā ietvertais datu apstrādes mērķis attiecībā uz izglītojamo, nodarbināto un pakalpojuma sniedzēju datu nodošanu testēšanas vajadzībām, ir nodrošināt epidemioloģiski drošu mācību vidi, lai pēc iespējas mazinātu inficēšanās riskus.

**8.1.14. uz diasporu**

**Vai projekts skar šo jomu?**

Nē

**8.1.15. uz profesiju reglamentāciju**

**Vai projekts skar šo jomu?**

Nē

**8.2. Cita informācija**

**Cita informācija**

-